**Roma Nemzetiségi Önkormányzat**

**3396 Kerecsend, Fő út 55.**

**Tel.: (36) 550-320 Fax.: (36) 550-328**

**e-mail: jegyzo@kerecsend.hu**

**JEGYZŐKÖNYV**

***a Kerecsendi Roma Nemzetiségi Önkormányzat Képviselő-testülete***

***2023. április 5-én megtartott rendkívüli testületi üléséről***

**Készült:** 2023.04.05-én Kerecsendi Roma Nemzetiségi Önkormányzat rendkívüli képviselő-testületi ülésén a Kerecsendi Közösségi Házban (Kerecsend, Fő u. 55.)

**Jelen vannak:**

 Nagy Ferenc elnök-helyettes

 Váradi Tiborné képviselő

 Burai József képviselő

 dr. Szász Kata jegyző

**Az ülés napirendjei:**

1. Kerecsendi Magyary Károly Általános Iskola intézményátszervezéséhez kapcsolódó véleményezési eljárás

előadó: Nagy Ferenc elnök-helyettes

**Nagy Ferenc elnök-helyettes:**

Tisztelettel köszöntöm a kedves megjelent képviselő-társaimat a rendkívüli testületi ülésünkön. Megállapítom, hogy a testületi ülés határozatképes. Ezzel az ülést megnyitom. Javaslom, hogy a mai ülés jegyzőkönyvének hitelesítésével Burai József képviselőt bízzuk meg, továbbá javaslom hogy a meghívó szerinti napirendi pontot tárgyaljuk meg.

*Az RNÖ a javaslatot elfogadta, a jegyzőkönyv hitelesítésével Burai József képviselőt bízta meg, a napirendhez javaslat nem hangzott el.*

**1. napirendi pont:**

**Nagy Ferenc elnök-helyettes:**

A Kerecsendi Magyary Károly Általános Iskolától megkeresés érkezett a Roma Nemzetiségi Önkormányzathoz az iskola átszervezésével kapcsolatban. Múlt héten a települési önkormányzat is tárgyalt egy hasonló megkeresést. A mi véleményünket a többi gyermekkel, tanulóval együtt nevelhető, oktatható sajátos nevelési igényű gyermekek, tanulók nevelése-oktatása alapfeladatból a halmozottan fogyatékos fogyatékosságtípus törlésével kapcsolatban kérték ki. Ennek lényege hogy az itteni iskolába nem vennék fel a súlyozottan értelmi fogyatékos tanulókat, ők egy kifejezetten rájuk szakosodott intézménybe kerülnének, szóval jobb helyük is lenne ott. Ezzel kapcsolatban van-e valakinek kérdése?

*A Képviselő-testület egyhangú szavazással (három igen szavazattal) az alábbi határozat fogadta el:*

**10/2023. (IV.05.) határozata**

Kerecsendi Roma Nemzetiségi Önkormányzatának Képviselő-testülete megtárgyalta és elfogadta a Kerecsendi Magyary Károly Általános Iskola átszervezésére vonatkozó javaslatot, mely alapján az érintett feladatellátási helyen a többi gyermekkel, tanulóval együtt nevelhető, oktatható sajátos nevelési igényű gyermekek, tanulók nevelése-oktatása alapfeladatból a halmozottan fogyatékos fogyatékosságtípus törlésre kerül.

Határidő: 2022.04.15.

Felelős: dr. Szász Kata jegyző

*Az ülésen egyéb észrevétel, hozzászólás nem hangzott el, ezért Nagy Ferenc elnök-helyettes bezárta azt.*

Kerecsend, 2023.04.05.

kmf.

 Nagy Ferenc Burai József

 elnök-helyettes jegyzőkönyv hitelesítő